

**Шығыс Қазақстан облысы Жарма және Аягөз аудандарының әкімшілік-аумақтық құрылысына өзгерістер енгізу туралы**

Шығыс Қазақстан облысы әкімдігінің 2013 жылғы 29 мамырдағы № 131 қаулысы, Шығыс Қазақстан облыстық мәслихатының 2013 жылғы 03 шілдедегі № 12/138-V шешімі. Шығыс Қазақстан облысының Әділет департаментінде 2013 жылғы 16 шілдеде № 2991 болып тіркелді

      РҚАО ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6-бабы 1-тармағының 4) тармақшасына, 27-бабының 2-тармағына, «Қазақстан Республикасының әкімшілік-аумақтық құрылысы туралы» Қазақстан Республикасының 1993 жылғы 8 желтоқсандағы Заңының 3, 8 және 11-баптарына сәйкес, «Жарма ауданының әкімшілік-аумақтық құрылысына өзгертулер енгізу туралы» Жарма аудандық мәслихатының 2010 жылғы 19 қаңтардағы № 18/3-ІV шешімі мен Жарма ауданы әкімдігінің 2010 жылғы 19 қаңтардағы № 67 қаулысы, «№ 18-ші айрық» елді мекенін есепке алу және тіркеу туралы» Жарма аудандық мәслихатының 2012 жылғы 10 сәуірдегі № 2/18-V шешімі мен Жарма ауданы әкімдігінің 2012 жылғы 10 сәуірдегі № 80 қаулысы, «Шығыс Қазақстан облысы Жарма ауданының «18-ші жол айырығы» елді мекенін (Еңірекей ауылы) Аягөз ауданының әкімшілік бағыныстылығына алуға келісім беру туралы» Аягөз аудандық мәслихатының 2012 жылғы 11 сәуірдегі № 3/21-V шешімі мен Аягөз ауданы әкімдігінің 2012 жылғы 09 сәуірдегі № 179 қаулысы, «Жарма ауданының әкімшілік-аумақтық құрылымына өзгертулер енгізу туралы» Жарма аудандық мәслихатының 2012 жылғы 21 қарашадағы № 6/65-V шешімі мен Жарма ауданы әкімдігінің 2012 жылғы 20 қарашадағы № 256 қаулысы, «Аягөз ауданының әкімшілік-аумағын өзгерту жөнінде ұсыныс енгізу туралы» Аягөз аудандық мәслихатының 2013 жылғы 5 сәуірдегі № 13/90-V шешімі мен Аягөз ауданы әкімдігінің 2013 жылғы 5 сәуірдегі № 168 қаулысы, «Шығыс Қазақстан облысы Аягөз ауданы Малкелді ауылдық округінің әкімшілік-аумақтық құрылысына өзгеріс енгізу туралы» Аягөз аудандық мәслихатының 2012 жылғы 13 шілдедегі № 5/36-V шешімі мен Аягөз ауданы әкімдігінің 2012 жылғы 9 шілдедегі № 396 қаулысы негізінде Шығыс Қазақстан облыстық мәслихаты **ШЕШТІ** және Шығыс Қазақстан облысының әкімдігі **ҚАУЛЫ ЕТЕДІ:**  
      1. Шығыс Қазақстан облысы Жарма және Аягөз аудандарының әкімшілік-аумақтық құрылысына мынадай өзгерістер енгізілсін:  
      1) Жарма ауданының мынадай елдi мекендері есептi деректерден шығарылумен таратылсын:  
      Бірлікшіл ауылдық округінің Қазаншұңқыр және Қойтас ауылдары;  
      Жарма кенттік округінің «15 айрық» қонысы;  
      Шар қаласының Еспе ауылы мен «6 айрық» қонысы;  
      Делбегетей ауылдық округінің Суықбұлақ ауылы;  
      Қалбатау ауылдық округінің Бүрліағаш және Жіңішке ауылдары;  
      Бірлік ауылдық округінің Амангелді және Қарақожа ауылдары;  
      Жарық ауылдық округінің Қызылқайын ауылы;  
      Қызылағаш ауылдық округінің Қаратоған ауылы;  
      2) Аягөз ауданының мынадай елдi мекендері және әкімшілік-аумақтық бірлігі есептi деректерден шығарылып, таратылсын:  
      Мәдениет ауылдық округінің Көктал қонысы;  
      Айғыз ауылдық округінің Борлы қонысы;  
      Қосағаш ауылдық округінің Қарабұлақ және Егіндібұлақ қоныстары;  
      Майлин ауылдық округінің Топар және Қарабұлақ қоныстары;  
      Тарбағатай ауылдық округінің Абдан қонысы;  
      Жорға ауылдық округі;  
      3) осы мәслихат шешімінің және әкімдік қаулысының 1 тармағының 1) тармақшасында аталған таратылған мынадай елді мекендердің аумағы шекаралары өзгертіліп:  
      Қазаншұңқыр және Қойтас елді мекендерінің аумағы Бірлікшіл ауылдық округінің Сұлусары ауылының құрамына;  
      «15 айрық» елді мекенінің аумағы Жарма кентінің құрамына;  
      Еспе және «6 айрық» елді мекендерінің аумағы Шар қаласының құрамына;  
      Суықбұлақ елді мекенінің аумағы Делбегетей ауылдық округінің Қоңырбиік ауылының құрамына;  
      Бүрліағаш елді мекенінің аумағы Қалбатау ауылдық округінің Қалбатау ауылының құрамына;  
      Жіңішке елді мекенінің аумағы Қалбатау ауылдық округінің Жаңаөзен ауылының құрамына;  
      Амангелді және Қарақожа елді мекендерінің аумағы Бірлік ауылдық округінің Бірлік ауылының құрамына;  
      Қызылқайын елді мекенінің аумағы Жарық ауылдық округінің Жарық ауылының құрамына;  
      Қаратоған елді мекенінің аумағы Қызылағаш ауылдық округінің Қызылағаш ауылының құрамына енгізілсін;  
      4) осы мәслихат шешімінің және әкімдік қаулысының 1 тармағының 2) тармақшасында аталған таратылған мынадай елді мекендердің және әкімшілік-аумақтық бірліктің аумағы өзгертіліп:  
      Көктал елді мекенінің аумағы Мәдениет ауылдық округі Мәдениет ауылының құрамына;  
      Борлы елді мекенінің аумағы Айғыз ауылдық округі Айғыз ауылының құрамына;  
      Қарабұлақ және Егіндібұлақ елді мекендерінің аумағы Қосағаш ауылдық округі Қосағаш ауылының құрамына;  
      Топар және Қарабұлақ елді мекендерінің аумағы Майлин ауылдық округі Майлин ауылының құрамына;  
      Абдан елді мекенінің аумағы Тарбағатай ауылдық округі Тарбағатай ауылының құрамына;  
      Жорға ауылдық округінің аумағы Малкелді ауылдық округінің құрамына енгізілсін;  
      5) Жарма ауданының «№ 18-ші айрық» қонысы шекаралары өзгертілуінсіз Аягөз ауданының қарамағына берілсін.  
      2. Осы шешім мен қаулы алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

|  |  |  |  |  |  |  |
| --- | --- | --- | --- | --- | --- | --- |
| *Сессия төрағасы* |  | *Н. Сыдықов* |  | *Облыс әкімі* |  | *Б. Сапарбаев* |
|  |  |  |  |  |  |  |
| *Облыстық мәслихат* | |  |  |  |  |  |
| *хатшысы* |  | *Г. Пинчук* |  |  |  |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК